Diari Oficial de la Generalitat Valenciana


Sumari del DOGV 7964, del 24-01-2017 (2016/10623)

Notificació de la sentència dictada en el judici verbal número 159/2016.
------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10082


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el judici verbal número 159/2016. [2016/10075]  
Procediment: judici verbal (250.2) 000159/2016.  
De: Comunitat Brisas del Mar I.  
Procuradora: Erundina Torregrosa Grima.  
Contra: Roy Anthony Mulligan, Linda Mulligan i Gary Mulligan.  
María Llanos Cejudo Podio, lletrada judicial del Jutjat de Primera Instància número 1 d'Orihuela, faig saber que en aquest procediment de judici verbal (250.2) 000159/2016, seguit a instàncies de la Comunitat Brisas del Mar I contra Roy Anthony Mulligan, Linda Mulligan i Gary Mulligan, s'ha dictat la sentència que té la part dispositiva que és com segueix:  
  
«Sentència  
Orihuela, 14 de juliol de 2016  
Jesús Sánchez Ruiz, magistrat jutge del Jutjat de Primera Instància número 1 d'Orihuela i partit, he vist les actuacions del judici verbal número 159/2016, promogudes a instàncies de la Comunitat de Propietaris Brisas del Mar I, representada per la procuradora dels tribunals la senyora Torregrosa Grima i assistida pel lletrat el senyor Felió Ortiz, contra Roy Anthony Mulligan, Linda Mulligan i Gary Mulligan, declarats en situació de rebel·lia processal, sobre una acció de reclamació de quotes per despeses de la comunitat que es devien, i d'acord amb els següents fets:  
[?]  
Estime la demanda interposada per la representació processal de la Comunitat de Propietaris Brisas del Mar I contra Roy Anthony Mulligan, Linda Mulligan i Gary Mulligan, i condemne els demandats a pagar de manera solidària la quantitat de dos mil dos-cents trenta-set euros amb dotze cèntims (2.237,12 ?), quantitat que s'haurà de pagar a la comunitat actora i que produirà l'interés legal de demora des de la reclamació judicial del deute el 28 de gener de 2016, incrementat en dos punts des del dictat d'aquesta resolució, article 576 de la Llei d'enjudiciament civil.  
S'imposen als demandats les costes del procediment.  
Aquesta resolució, que es notificarà a les parts, és ferma i no es pot interposar cap recurs en contra, article 455 de la Llei d'enjudiciament civil.  
Expediu un testimoniatge d'aquesta sentència, el qual es durà a les actuacions que l'han motivada, i l'original quedarà en aquest llibre.  
Aquesta és la meua sentència, definitivament jutjant en aquesta instancia, que pronuncia, mana i firma Jesús Sánchez Ruiz, magistrat jutge del Jutjat de Primera Instància número 1 d'Orihuela.  
Publicació. La sentència anterior ha sigut llegida i publicada pel jutge, mentre celebrava audiència pública en el dia de hui, que és el de la seua data, davant meu, la lletrada judicial; en done fe.»  
  
I atés que els demandats, Roy Anthony Mulligan, Linda Mulligan i Gary Mulligan, es troben en parador desconegut, expedisc aquest edicte a fi que els valga de notificació de forma deguda.  
  
Orihuela, 8 de novembre de 2016.- La lletrada de l'Administració de justícia: María Llanos Cejudo Podio.